Lav et referat af nedenstående tekst:

Tekst:
OBs målmand Arek Onysko begik straffespark mod AaBs Jeppe Curth i sidste søndags SAS Liga-kamp, AaB - OB. Det skete med et benspænd der forhindrede Jeppe Curths videre dribletur ind i OBs straffesparksfelt. Kampens dommer, Henrik Nystrup Kragh, dømte straffesparket, men vurderede ikke at situationen var til tillægsstraf i form af direkte rødt kort. Han vurderede således ikke, at Arek Onysko med sit benspænd fratog Jeppe Curth en oplagt scoringschance. I så fald skulle Arek Onysko efter reglerne have haft direkte rødt kort. AaB har protesteret til DBUs DM-Disciplinærudvalg, og påberåbt sig kampens resultat annulleret - eller kampen genoptaget i 3. minut hvor episoden indtraf. AaB mener således, at Arek Onysko burde have haft direkte rødt kort for at fratage oplagt scoringschance. DM-Disciplinærudvalget har afvist AaBs protest, da dommeren ikke har begået en objektiv dommerfejl, der er i direkte modstrid med Fodboldloven. Han har derimod foretaget et dommerskøn i situationen. Ifølge Fodboldloven er dommerens foretagne skøn endeligt. Med afvisningen af AaBs protest fastholdes kampens resultat.

Referat:
DBU afviser AaB-protest mod manglende udvisning af OBs målmand Arek Onysko. Dommerskøn afgørende.